open-index/open-wikipedia-markdown huggingface dataset:
Inglewood (England)

**Inglewood** eller **Inglewood Forest** er et område mellom Carlisle og Penrith i Cumbria i England. Det består nå for det meste av dyrkbar mark og beitemarker. Bare noen mindre områder med skog er bevart. 

Navnet betyr «Anglernes skog». Dette er et noe uventet navn i Cumbria, som lenge holdt seg som et keltisk område; det kommer fra perioden hvor en del anglere slo seg ned dere før vikinginvasjonene og Strathclydes herredømme i regionen. 

Kort tid etter normannernes erobring av England i 1066 ble Inglewood en *Royal Forest*. I denne betegnelsen betyr ikke *forest* nødvendigvis «skog»; det ble brukt om ethvert kongelig jaktområde. Deler av Inglewood hadde tett skog, men det var også betydelig områder som var åpne eller bare hadde småskog. Jaktbyttet var først og fremst rådyr og villsvin. Områdets grense ble endret mange ganger, men kjernen var hele tiden sognene Hesket-in-the-Forest, Skelton og Hutton-in-the-Forest. 

Den strenge *[[Forest Law]]* ble håndhevet i skogen av skogvoktere. Andrew de Wyntoun plasserer Robin Hood og hans følgesvenner i Inglewood og Barnsdale. Under Henrik VIII *Forest Law* avskaffet, og Inglewood opphørte å være en kongelig skog. Området er allikevel markert som kongelig skog på moderne kart.
Gretne gamle gubber (TV-serie)

***Gretne gamle gubber*** er en norsk reality-serie som gikk på TVNorge i 2007. Serien handlet om sju eldre menn fra Oslo og Bærum som skulle sette seg inn i dagens ungdomskultur. Den var basert på den britiske serien ''Grumpy Old Men''.

Aftenpostens Per Haddal gav den terningkast fire mens VGs TV-anmelder gav den terningkast fem. ABC Nyheters TV-anmelder gav den dårlig omtale.

## Referanser
Pareto

**Pareto** kan referere til

*Vilfredo Pareto (1848–1923), italiensk sosiolog, økonom og filosof

Flere ting har fått navn etter Vilfredo Pareto:

*Paretodiagram
*Paretofordeling
*Paretoeffisiens, eller Paretooptimalitet, et begrep i økonomi
*Paretoindeks
*Pareto-prinsippet, også kjent som 80/20-regelen

## Annet

*Pareto, en by og en kommune i provinsen Alessandria i regionen Piemonte i det nordlige Italia
*Pareto-gruppen, et norsk finanskonsern som blant annet omfatter Pareto Securities
Gretne gamle gubber

**Gretne gamle gubber** kan vise til:

* *[[Gretne gamle gubber (film)]]*, amerikanske filmkomedie fra 1993
* *[[Gretne gamle gubber 2]]*, amerikanske filmkomedie fra 1995
* *[[Gretne gamle gubber (TV-serie)]]*
A-VM i ishockey for menn 1977

Verdensmesterskapet i ishockey i 1977 ble arrangert i Wien i Østerrike 21. april til 8. mai. Åtte lag deltok, det ble først spilt en enkeltserie der alle lagene møttes en gang, deretter møttes de fire beste lagene i en ny runde. Turneringen var også det 55. europamesterskapet i ishockey.

## Innledende runde

## Tabell

## Medaljer VM

## Medaljer EM

## Kilder
* Resultater www.hockeyarchives.info
Grøndahl & Søn Forlag

**Grøndahl & Søn Forlag A/S** var et norsk forlag. Det ble grunnlagt av Christopher Grøndahl i 1812. Fra starten av drev forlaget kun med trykkerivirksomhet, men fra 1875 ble forlagsvirksomhet en del av forlaget. 

I 1990 ble forlaget overtatt av Cappelen forlag, men ble da fortsatt drevet som et selvstendig forlag. I 1991 ble Grøndahl & Søn slått sammen med Dreyers Forlag A/S under navnet Grøndahl og Dreyers Forlag A/S. Det ble fullt ut eid av Cappelen. I 1999 ble Grøndahl og Dreyer oppløst og integrert i Cappelen, og merkenavnet er derfor ikke lenger i bruk.

## Referanser
Iona Brown

**Iona Brown** (født 7. januar 1941, død 5. juni 2004) var en britisk fiolinist og dirigent. Hun var kunstnerisk leder for Det Norske Kammerorkester i perioden 1981 til 2001 og vant to spellemannpriser sammen med orkesteret. I tillegg ble orkesteret Årets spellemann under Spellemannprisen 1988 mens hun var leder. 

Hun startet karrieren som fiolinist i Philharmonia Orchestra fra 1963 til 1966. Fra 1964 var hun fiolinist i kammerorkesteret Academy of St Martin in the Fields hvor hun etter hvert ble solist og senere også dirigent og hvor hun var med fram til sin død. Hun har vært kunstnerisk leder for Los Angeles Chamber Orchestra fra 1987 til sin død, sjefsdirigent for Sønderjyllands Symfoniorkester fra 1997 til sin død og gjestedirigent for City of Birmingham Symphony Orchestra i perioden 1985 til 1989.

Hun ble utnevnt til offiser av Order of the British Empire i 1986. Brown ble i 2001 utnevnt til kommandør av Den Kongelige Norske Fortjenstorden.

## Priser og utmerkelser
* Spellemannprisen 1992 i klassen orkestermusikk for *[[Joseph Haydn]]: Cellokonserter* (som dirigent for Det Norske Kammerorkester med Truls Mørk som solist)
* Spellemannprisen 1996 i klassen orkestermusikk for *[[Edvard Grieg|Grieg]] og [[Carl Nielsen|Nielsen]]: musikk for strykeorkester* (som dirigent for Det Norske Kammerorkester) 

## Referanser


## Eksterne lenker
*
6. serierunde i Tippeligaen 2007

**6. serierunde i Tippeligaen 2007** startet torsdag 10. mai klokken 19:00 med Start mot Vålerenga. Runden fortsatte lørdag 12. mai klokken 19:00 med Sandefjord mot Brann. Runden avsluttet med fem kamper søndag 13. mai, fire kamper klokken 18:00 og én kamp 20:00.

 

 

## Eksterne lenker
* Tippeligaen 2007: Terminliste og resultater  på altomfotball.no
* Tippeligaen 2007: Terminliste og resultater på nifs.no
Visvas

**Visvas** var en visegruppe fra Oslo som spilte musikk for barn. Gruppen ble stiftet på begynnelsen av 70-tallet og utmerket seg med å lage humoristiske og utradisjonelle barnesanger. Gruppen ga ut 9 album i perioden 1973 til 1987, blant annet to album med musikk til den svenske TV-serien Albert Åberg. De vant Spellemannprisen 1976 for *Maleri av Visvas* og Spellemannprisen 1984 for *Kompis med Albert Åberg*, begge i klassen barneplate.

Gruppen hadde gjennom karrieren en rekke endringer i besetningen, og Andris Snortheim (1950-2016) var den eneste som var medlem hele tiden. 

## Medlemmer
* Per Sverre Aars: gitar, vokal
* Egil Dahl: bass, perkusjon, vokal
* Inger Øieroset: vokal, fløyte
* Andris Snortheim: langeleik, kazoo, vokal
* Arve Nilsen: gitar, perkusjon, vokal
* Pål Høigaard: vokal, gitar, bass, munnspill, fløyte
* Arne Bye: vokal, gitar, bass
* Gudny Hagen: vokal, trekkspill, klarinett
* Rolf E. Jansen: vokal, gitar, munnharpe
* Dick Hansen: vokal, gitar 
* Johnny Johansen: gitar, perkusjon, munnspill, vokal
* Jan Røed Ellingsen: bass, vokal 
* Per Barfod Schüller: trommer, vokal

## Diskografi
* *[[Retningsviser – Smutte Smutthullet]]* (Philips, 1973)
* *[[Kokeplate (album)|Kokeplate]]* (Philips, 1974)
* *[[Maleri av Visvas]]* (Philips, 1976)
* *[[Spinnerigangen]]* (Philips, 1978)
* *[[Visvas gjør sitt beste]]* (Philips, 1979) samleplate
* *[[Gågata (album)|Gågata]]* (Philips, 1980)
* *[[Visvas spiller Albert Åberg]]* (Poppel, 1981)
* *[[Kompis med Albert Åberg]]* (Poppel, 1983)
* *[[Barneval]]* (Poppel, 1987)
* *[[Cirkus Fandango (album)]]* (1989)

## Eksterne lenker
* Biografi fra Norsk pop- og rockleksikon
Risikobasert inspeksjon

**Risikobasert inspeksjon** (**RBI**) er en metode for å planlegge inspeksjoner i et industrielt anlegg basert på risiko, der risiko er definert som sannsynlighet for feil (PoF) kombinert med konsekvensen av feil (CoF).

**Risiko = PoF x CoF**PoF = Probability of failureCoF = Consequence of failure

Med utgangspunkt i risikorangeringen, utarbeides et inspeksjonsprogram med formål å fokusere inspeksjonsressursene der risikoen er størst, maksimere levetiden på utstyret og kontrollere nedbrytningen av utstyret.

Inspeksjonen utføres med ulike inspeksjonsteknikker, bl.a. visuell inspeksjon, ved hjelp av NDT (non destructive testing) og monitorering.
Libelle

:*Se også [[Libeller]], en gruppe insekter*.
En **libelle** er en innretning som brukes til å kontrollere at en linje eller flate er vannrett (vinkelrett på geoiden).

I prinsippet består en libelle av et væskefylt kammer med en liten gassboble. Øvre delen av kammeret er buet, slik at gassboblen alltid vil befinne seg på det høyeste punktet i kammeret. Radien (krumningen) på kammerets øvre del bestemmer følsomheten på libellen. Jo større radius (jo mindre krumning), dess høyere følsomhet.

Mekaniske libeller kan gjerne justeres med fjærbelastede stillskruer. Elektroniske libeller er gjerne basert på avvik i forhold til en uavhengig loddrett pendel.

Libeller brukes til flere typer arbeid, der det er krav til nøyaktighet i forhold til jordaksen.

Det er to hovedtyper libeller: **Rørlibeller** og **dåselibeller**.
## Rørlibeller
En rørlibelle er et væskefylt rør med to tverrstreker som gassboblen skal befinne seg mellom når libellen er vannrett. Rørlibeller kan bare vise at en flate er vannrett i én retning (parallelt med røret).
Klassisk anvendelse av rørlibeller er i vaterpass, brukt i bygningsbransjen. En rørlibelle kan enkelt kontrolleres ved at den vris 180°. Libellen kan kaliberes ved å trekke til eller løsne den fjærbelastede stillskruen i den ene enden av libellen.

## Dåselibeller

En dåselibelle består av et væskefylt segment av en kule. Øvre ende av segmentet er markert med et kryss og en sirkel som gassboblen skal befinne seg innenfor når libellen står vannrett. En dåselibelle viser om en flate er vannrett i begge retninger.

En dåselibelle kan kontrolleres ved at den dreies på den samme flaten, eller om den loddrette aksen, og kan eventuelt kalibreres ved hjelp av tre fjærbelastede stillskruer.

## Historie
I 1666 konstruerte franskmannen Jean de Thévenot et lett buet glassrør med en luftboble i. Dermed var prinsippet for rørlibellen oppfunnet.  

## Se også
*Vaterpass
*Loddsnor
*Klinometer
Ikke-ødeleggende utprøving

**Ikke-ødeleggende utprøving** (engelsk: *non-destructive testing, NDT* eller *non-destructive examination, NDE* ) betegner flere metoder for å påvise feil på materialer eller svakheter fra byggeprosessen eller ved bruk over tid; uten derved å redusere prøvingsobjektets nåværende fysiske egenskaper.

Denne prøvingen kan utføres så vel i laboratorier som i verkstedmiljøer eller ute – også mens det aktuelle objektet er i bruk.
Ikke destruktiv prøving benytter en rekke vitenskaper og teknologier, ofte i kombinasjoner, eksempelvis materialteknikk, fysikk, kjemi, elektronikk og mekanikk.

Det fins et stort antall metoder, og et enda større utvalg i utstyr som kan knyttes mot hver metode. Utstyr som er nesten likt markedsføres gjerne under forskjellige navn. Noen av metodene er:
* **VT** – Visuell inspeksjon - er det en kan se med øyet eller med mikroskop. 
* **MT** – Magnetpulverprøving - brukes til å finne overflatefeil på magnetiske metaller. En strør ut jernspon, tilsetter et sterkt magnetisk felt og ser etter uregelmessigheter i hvor jernsponene fordeler seg.
* **EC** - Engelsk *Eddy current* eller **ET** – Virvelstrømsprøving - brukes på ikke magnetiske metaller som utsettes for et sterkt magnetfelt.
* **UT** – Ultralydprøving - sender inn lydstråler som gir et bilde eller video av objektet en undersøker på en skjerm.
* **PT** – Penetrantprøving eller "dye penetrant"-prøving der en smører en væske over den flaten en undersøker. Væsken trenger inn i uregelmessigheter i overflaten, og uregelmessighetene blir synlige.
* **RT** – Radiografiprøving - sender radioaktive stråler inn i objektet. Røntgenbildet brukes til å finne innvendige feil.
* Akustisk emisjon der en sender lydbølger inn i en konstruksjoner og måler refleksjonene. Endringer av lydbildet indikerer sprekker.
* Laser-profilometri brukes til å tegne tredimensjonale kart av overflaten til et objekt. Brukes ofte til å avdekke korrosjon eller sprekker i områder som ikke er lett tilgjengelige.
* Hardhetstesting - brukes til å undersøke om materialet er sprøtt eller duktilt (seigt).
* Modellforsøk/ simulering av materiell ved hjelp av andre materialer med tilnærmet like egenskaper.
* **FMD** - Engelsk: "*Flooded Member Detection*". Brukes til å finne sprekker i luftfylte rør under vann.
* Termisk testing eller termovisjon - kan brukes til å finne sprekker der innsiden har et medium med vesentlig høyere eller lavere temperatur enn utsiden. Berøringsfrie termometre måler temperaturen ved å registrere den infrarøde strålingen . Dette omfatter både punktmålere og infrarøde kameraer.
* Trykktesting eller lekkasjeprøving - konstruksjonen utsettes for et høyt, men ikke skadelig trykk over en definert periode. Trykkfall indikerer lekkasjer.
* Strekktesting - konstruksjonen utsettes for et høyt, men ikke skadelig strekk over en definert periode.  Konstruksjonen kontrolleres for sprekker etterpå. Metoden brukes ofte på ankerkjettinger.
* Betongskanner

## Referanser
Stevn

**Stevn** eller **stavn** er på båter og skip som er laget av tre, to bord eller bjelker som danner den forre og aktre avslutningen på skroget og som hudbordene eller hudplankene er festet til. Stevnene er mer eller mindre buet, står mer eller mindre loddrett opp fra hver ende av kjølen, for- og bak-stemnet eller for- og bak-lotet, har de bredeste kantene til siden, og nesten alltid er spisset noe til ut fra båten. Man snakker om bakstevn (akterstavn) og forstevn. Bakstevnen ligner ofte svært på forstevnen, er bare litt kortere. Den vanligste betegnelsen i Norge er *stamn*; stundom brukes også *stomn*.

På tradisjonelle robåter av tre er stevnene ofte mer eller mindre buet, og utgjør bare den øvre delen av båtens tilspissing foran og bak. Det er på disse det nesten alt er et lot under hver stevn, fra disse og ned til kjølen. I enkelte båter, for eksempel i Sogn, er det enda et stykke, et stemne, mellom lotet og hver stevn. 

Nordlandsbåter og trøndelagsbåter er viktige unntak fra buet stevn bare høyt oppe; stevnene her er mer eller mindre rette, og lottene går ikke så høyt opp, så stevnene utgjør det meste av båtens tilspissing. På trøndelagsbåter er det også nokså stor forskjell på bakstevn og forstevn, idét bakstevnen er mye kortere og mer buet enn forstevnen.

Stevnene er øverst avsluttet med en stevntopp, som stikker mer eller mindre opp over båtkantene. Noen av stevntoppene har også lyrodder, større eller mindre spisser av bord opp langs stevnene, ofte av bordstykker som er lagt på over et av bordene i båten.

## Feilaktig begrepsbruk

**Stevn** brukes stundom om den forreste eller bakerste delen av et skip eller en båt; man sier «stå i forstevnen, (eller bakstevnen)».  Men båt- og skipsteknisk er dette feilaktig. På større skip er det riktigere å si «stå i baugen» om å stå forrest i skipet, på åpne robåter og på åpne vikingskip er det mer korrekt å snakke om å være i fram- eller bakskut.

## Referanser


## Eksterne lenker
*
Skut (båt)

**Skut** er den delen av en robåt som vender mot båtens ende. Man snakker nesten alltid om **framskut** og **bakskut**

En tradisjonell trerobåt har en rekke tverrstivere, såkalte band (feilaktig kalt spant). De fleste av disse står med 70–90&nbsp;cm avstand, og dette mellomrommet kalles da et ro-rom. Foran og bak ro-rommene, ut mot stevnene, er nærmest trekantformede rom, som kalles skuter. Mange robåter har årefester også i skutene, i tillegg til dem i ro-rommene. Overgangene til båtstørrelsene over og under kan derfor være ganske flytende (færinger utstyrt som seksæringer, seksæringer utstyrt som firroinger osv.

Ofte er framskuten ganske lang, og den er nesten alltid høyere og bredere enn bakskuten. Når en lav, åpen båt skal møte svære bølger, er det viktig at framskuten er så lett og vid at den flyter opp over bølgetoppene.  For fiskere på havet i gamle dager var det derfor viktig at framskuten var slik.  Inni fjordene og blant øyene kan man derimot se robåter med både tofter og sesser i framskuten, og der man ofte legger last her.
Skarabé

**Skarabé** er en egyptisk avbildning av pilletrillerbillen, som var den skapende solguden Khepris hellige dyr.

## Den egyptiske myten
Skarabeen er et symbol på liv og gjenfødsel og ble benyttet som amulett eller sigill i det gamle Egypt for guden Khepri. Det er blant de helligste og mest velkjente av alle egyptiske symboler. Skarabeer ser ut til å ha kommet i bruk i Egypt rundt 2000 f.kr., og skikken har deretter blitt spredt til andre land rundt Middelhavet.

I egyptisk kultur ble solguden symbolisert av et skarabéhode som skjøv solen foran seg over himmelhvelvingen. Skarabeen anses å åpne opp hjertet, gi mot, styrke livskraften og motvirke depresjoner. Gjennom å ta tid for seg selv og sette seg selv i første rekke kan man gi vilkårsløs kjærlighet til seg selv, og kan dermed gi vilkårsløs kjærlighet til andre. 

## Billen
Skarabeen, eller pilletrillerbillen, er av arten *Scarabeus sacer* av familien skarabider.  Den trives i varme og tørre områder med god tilgang på møkk. Den kan bli opp til 2 – 2,5&nbsp;cm lang. Forplantning skjer ved at hunnen lokker til seg hannen med en duft, hvorpå de parer seg. Hunnen legger egget i en pæreformet møkkhaug. Skarabeen blir født med instinktet å samle sammen kuler av møkk. Skarabeen kan klare seg selv etter den er klekket, og den fortsetter å spise møkk til den er stor nok til å forpuppe seg. Skarabeene får unger bare én gang. 

Skarabeen har en bred kropp som er kraftig med slett overflate, og er svart av farge. Hodet er flatt og har to antenner, hver med en klubbe. Benene er brede, takkede og tilpasset til å grave med.
Europavei 80

**Europavei 80** går mellom Lisboa i Portugal og grensen til Iran i Tyrkia. Veiens lengde er rundt 5620&nbsp;km.

Trasé fastlagt av UNECE: Lisboa – San Sebastián – Toulouse – Nice – Genova – Roma – Pescara ... Dubrovnik – Pri&#353;tina – Sofia – Istanbul – Izmit – Gerede – Amasya – Erzurum – Gürbulak – grensen til Iran

## Knutepunkter

}

|}

## Eksterne lenker
A-VM i ishockey for menn 1979

Verdensmesterskapet i ishockey i 1979 ble arrangert i Moskva i Sovjetunionen 26. april til 14. mai. Åtte lag deltok, det ble først spilt gruppespill med fire lag i hver gruppe der de to beste gikk videre til finalegruppen. De fire beste lagene møttes deretter to ganger i finalerunden. Det var det 46. verdensmesterskapet og samtidig var turneringen også det 57. europamesterskapet i ishockey.

## Medaljer VM

## Medaljer EM

## Kilder
* Resultater www.hockeyarchives.info
Leder for sikkerhet

**Leder for sikkerhet** (LFS) er i Norge betegnelsen på en person som utnevnes ved arbeider ved eller på høyspenningsanlegg. Personen skal inneha relevant fagbrev, f.eks. energimontør eller energioperatør, eller være kompetent i henhold til *Forskrift om eletroforetak og kvalifikasjonskrav for arbeid knyttet til elektriske anlegg og elektrisk utstyr* (FEK) §&nbsp;7. I november 2024 oppdaterte Direktoratet for samfunnssikkerhet og beredskap (DSB) regelverket ved å innføre nye kvalifikasjonskrav; etter dette er det ikke lenger tillatt med LFS uten relevant faglig kompetanse.

Denne personen utnevnes av driftsentralen, eller bemyndiget person og har ansvaret for et arbeidslag (ved arbeid på eller ved høyspenningsanlegg skal det være minimum 2 personer for å ivareta sikkerheten). Denne personen står dermed ansvarlig for at arbeidet gjennomføres trygt og uten fare for skader o.l og kan bare delta i arbeidet når dette er forenlig med oppgaven som LFS. LFS kan avskjerme og avsperre arbeidsområder for å bedre sikkerheten som en av flere barrierer mot farlige situasjoner.

## Forskrifter

* Forskrift av 28.&nbsp;april 2006 om sikkerhet ved arbeid i og drift av elektriske anlegg, i kraft 1.&nbsp;juli 2006
* Forskrift av 19.&nbsp;juni 2013 om elektroforetak og kvalifikasjonskrav for arbeid knyttet til elektriske anlegg og elektrisk utstyr, i kraft 1. juli 2013

## Referanser


## Eksterne lenker

* Statnetts *[https://www.statnett.no/globalassets/om-statnett/elsikkerhet/instruks-for-leder-for-sikkerhet.pdf Instruks for Leder for sikkerhet]* (pdf), godkjent 30.12.2024
Skuringsstripe

**Skuringsstriper** er slipte spor i et svaberg, skapt i istiden av stein som ble ført med på undersiden av breen. Skuringsstripene viser hvilken retning isbreen hadde da de ble avsatt. Det forekommer at sted kan ha skuringsstriper av ulik alder og med ulik retning grunnet at isbevegelsene skiftet retning mot slutten av istiden.
På tvers av de vanlige skuringsstripene kan man av og til finne den andre varianten sigdbrudd.

## Referanser
Plaça de Catalunya

**Plaça Catalunya** (eller **Plaça de Catalunya**, begge er offisielle katalanske navn) er en stor plass i det sentrale Barcelona, som vanligvis regnes både som sentrum av byen og stedet hvor gamlebyen (Ciutat Vella) og 1800-tallsbyen Eixample møtes.

Noen av byens viktigste veier og avenyer møtes i Plaça Catalunya: Passeig de Gràcia, Rambla de Catalunya, la Rambla og Portal de l'Àngel, i tillegg til Ronda de Sant Pere, Carrer de Vergara og Carrer de Pelai. Plassen er på omtrent 50 000 kvadratmeter. Den er spesielt kjent for sine fontener og statuer, og for å ligge nær noen av Barcelonas mest populære attraksjoner, men også for det imponerende antallet duer som samler seg der.

## Kunst

### Skulpturer
Plaça Catalunya har noen interessante skulpturer, som representerer noucentismen, neoklassisismen og forskjellige avant-garde-bevegelser.
**Deessa*, av Josep Clarà.
**Pastor de Pau*, av Pablo Gargallo.
*Francesc Macià-monumentet. Innskrifta lyder: "Catalunya a Francesc Macià".
*Josep Llimonas skulpturer.

### Dekorativ kunst
Mosaikken som dekorerer veggene under bakken ble designa av elever fra Escola Massana.
Erik Lie

**Erik Lie** er navnet til flere personer:

* Erik Lie (forfatter) (1868-1943), norsk forfatter, kulturhistoriker og pressemann.
* Erik F. Lie (1912-?), guttebokforfatter og forlagsmedarbeider
* Erik Lie (musiker), norsk musiker.
* Erik Lie (skuespiller), norsk skuespiller.
* Erik Lie (økonom), førsteamanuensis i finansiell økonomi ved University of Iowa.
Erik Lie (økonom)

**Erik Lie** (født 1. november 1968) er en norsk førsteamanuensis i finansiell økonomi ved University of Iowa. Han er oppvokst i Porsgrunn og tok sin utdannelse ved BI i Telemark og University of Oregon (USA). Han har en doktorgrad fra Purdue University.

Lie publiserte en rapport om tilbakedatering av opsjoner som førte til at SEC innledet etterforskning om dette var illegal praksis. 

I 2007 fikk han plass på Time Magazines liste over de 100 mest talentfulle personer som bidrar til å forandre verden.

## Utvalgte publikasjoner
* 
* 
* 

## Referanser
Berlin, Berlin

***Berlin, Berlin*** er en tysk komiserie skapt av David Safier og produsert for ARD, som ble sendt på Das Erste fra 2002 til 2005. Regissører var Franziska Meyer Price, Christoph Schnee, Sven Unterwaldt Jr. og Titus Selge.

Serien handler om «Lolle» (Felicitas Woll), som etter videregående flytter etter kjæresten «Tom» fra småbyen Malente til Berlin. Der finner hun ut at «Tom» har funnet en annen jente. «Lolle» beslutter seg for å bli i Berlin sammen med noen venner. Serien er kjapp og moderne i stilen og handler om storbylivet og kjærligheten.

*Berlin, Berlin* mottok i 2004 den tyske fjernsynsprisen i kategorien «beste situasjonskomedie» og den amerikanske prisen Emmy i kategorien «beste komedie». Serien ble nominert til Emmy på nytt i 2005. Hovedrolleinnehaveren, Felicitas Woll, mottok den tyske fjernsynsprisen i 2002, Adolf Grimme-prisen i 2003 og Luzerns gyldne rose for beste kvinnelige sitkom-hovedrolle i 2004. Seriens forfatter David Safier ble nominert til den tyske fjernsynsprisen i 2002 og mottok Adolf Grimme-prisen i kategorien «fiksjon og underholdning» i 2003.

Fjernsynsserien har blitt solgt til en rekke andre land: Østerrike, Sveits, Ungarn, Finland, Frankrike, Spania, Slovenia, Kroatia, Slovakia, Italia. NRK kjøpte inn serien i 2007, og har sendt serien på den nye underholdningskanalen for unge voksne, NRK3, fra begynnelsen av november.

## Medvirkende
*Felicitas Woll : Carlotta («Lolle»)
*Jan Sosniok : Sven
*Matthias Klimsa : Hart 
*Sandra Borgmann : Rosalie
*Rhea Harder : Sarah
*Matthias Schloo : Alex
*Alexandra Neldel : Vero
*Charlotte Schwab : Karen
*Kai Lentrodt : Harald
*Alexa Wiegandt : Silvia
*Maverick Queck : Tuhan

## Eksterne lenker
*
David Safier

**David Safier** (født 13. desember 1966 i Bremen) er en tysk manusforfatter og forfatter.

Han er utdannet journalist, og arbeidet i radio og fjernsyn. Fra 1996 har han arbeidet som manusforfatter. Bl.a. har han skrevet manus til *Nikola* (1997–1999), *Himmel und Erde* (1998), *Die Camper* (1998–1999), *Die Schule am See* (1999) og *Mein Leben und ich* (2000/2001). Han er også hovedforfatter av *Zwei Engel für Amor* (2006) og *[[Berlin, Berlin]]* (2002–2005). Han har fått flere priser: I 2003 vant han Mitteldeutscher Rundfunks barnefilm- og fjernsynspris Goldener Spatz. I 2002 fikk han den tyske fjernsynsprisen og i 2003 fikk han Adolf Grimme-prisen for *Berlin, Berlin*. I 2004 vant *Berlin, Berlin* også den amerikanske fjernsynsprisen Emmy.

I mars 2007 debuterte han som forfatter med *Mieses Karma*.

## Referanser


## Eksterne lenker

*
SEC

**SEC** og **sec** kan bety:

* United States Securities and Exchange Commission (ofte bare kalt **the SEC**), et amerikansk føderalt tilsyn som har ansvar for handelen med verdipapirer.
* Secans (forkortet **sec**), en resiprok trigonometrisk funksjon.
Artsbeskrivelse

**Artsbeskrivelse** er en vitenskapelig beskrivelse av en plante- eller dyreart. Den skal være gjennomført etter fastsatte regler, og inneholde en beskrivelse av artens ytre utseende, funnsted,
særtrekk og levevis med mer. Alle nye arter må beskrives i en trykt publikasjon for å være gyldig. 

En artsbeskrivelse inneholder:
*Alle arter skal ha et vitenskapelig navn med to ledd, et *slektsnavn* og et *artsnavn* (artsepitet). 
*Alle nye arter må beskrives i en trykt publikasjon med angivelser av diagnostiske egenskaper, funnsted, en generell beskrivelse med mere. I botanikken må publikasjonen inneholde en *diagnose* (beskrivelse) skrevet på latin. 
*Alle beskrivelser av nye arter skal angi en type, det vil si et konservert eksemplar, som oppbevares på et angitt sted (vanligvis en naturhistorisk samling ved et museum), slik at det kan undersøkes av andre systematikere.
*Alle arter klassifiseres etter evolusjonært slektskap. Det blir også klassifisert i høyere biologiske kategorier som *orden* og *familie*.

## Historie
Helt fra Platon) har det vært vanlig å tilordne planter og dyr til slekter og arter. På 1700-tallet hadde systematikken en oppblomstring, som skyldtes både opplysningstidens større vitenskapelige aktivitet, men og like mye kolonitidens oppdagelsesreiser i de nye kontinentene. Det ble beskrevet så mange nye arter at også antallet av kjente slekter ble svært uoversiktlig.

Carl von Linné hadde stor betydning for den biologiske systematikken.  Linné innførte i 1753 den *binomiale [[nomenklatur (biologi)|nomenklaturen]]* for arter, altså artsnavn som består av nøyaktig to ledd, og han rakk å publisere beskrivelser over samtlige organismer som da var kjente, 4&nbsp;400 dyrearter og 7&nbsp;700 plantearter. I tillegg til å beskrive artene, klassifiserte han dem og ga dem dermed en fast plass i det biologiske systemet.

## Synonymer
De fleste plante- og dyrearter har vært beskrevet flere ganger, av ulike botanikere eller zoologer. Og en art kan derfor finnes med flere ulike vitenskapelige navn, synonymer. Ved senere revisjon og gjennomgang er det navnet brukt i den eldste beskrivelsen som blir gyldig navn for arten.

## Referanser
Securities and Exchange Commission

**Det amerikanske finanstilsynet** (*Securities and Exchange Commission*, **SEC**) er et amerikansk føderalt tilsyn som har ansvar for handelen med verdipapirer.

SEC har eksistert siden 1934 og setter reglene for handel med obligasjoner, aksjer, derivater,  råvarer og andre finansielle instrumenter som omsettes på registrerte børser.

Stengning av pyramidespill er blant tilsynets ansvarsområder.

## Eksterne lenker
*
Franziska Meyer Price

**Franziska Meyer Price** (født 1962 i München) er en tysk film- og fjernsynsregissør, bosatt i Köln.

Etter videregående arbeidet hun som lyd-, kamera, klipp- og regiassistent. Hun studerte i La Sapienza og New York. Fra 1997 har hun arbeidet som regissør, og regissert fjernsynsserier og serieepisoder for RTL, Sat.1, ZDF, ProSieben og ARD. Hun har også regissert flere spillefilmer.

## Filmografi
### Fjernsynsserier
* 1994: *River Café*
* 1997: *[[Die Camper]]*, *[[Geliebte Schwestern]]*
* fra 1998: flere episoder av*[[Das Amt]]*
* 1999: 5 episoder av *[[Ritas Welt]]* / *[[Höllische Nachbarn - Vorsicht Kamera]]* 
* 2000: 9 episoder av *[[Die Nesthocker – Familie zu verschenken]]*
* 2002: Episoder av *[[Edel & Starck]]* og *[[Berlin, Berlin]]*
* 2003: *[[100 Hochzeiten]]*
* 2005: 3 episoder av *[[Der Dicke]]*
* 2006: 1 episode av *[[Ein Fall für den Fuchs]]*
* 2007: *[[Die ProSieben Märchenstunde]]

=== Spillefilmer ===
* 2003: *Natalie 5 - Babystrich Ostblock* / *Nur Anfänger heiraten* / [[Un mariage inattendu]]
* 2004: *Zwei Schwiegermütter und ein Baby*
* 2005: *Mein Mann und seine Mütter* / *Eine Prinzessin zum Verlieben* / *Ich bin ein Berliner*
* 2006: *Die Pirateninsel - Familie über Bord*
* 2007: *Küss mich, Genosse!* / *Vater auf der Flucht''

## Referanser


## Eksterne lenker
*
Tall Baydar

**Tall Baydar** (arabisk: تل بيدر) er et lavt fjell eller høyde i Syria, i den vestlige delen av provinsen Al Hasakah. Høyden er 376 meter over havet, eller 14 meter over den omgivende terrenget. Bredden ved basen er 0,29 km. Fjellet har gitt navn til en nå utdødd dialekt av språket akkadisk.

Terrenget rundt Tall Baydar er flatt. Det høyeste punktet i nærheten er Jabal Ghūj, 494 meter over havet, 8,8 kilometer sørvest for Tall Baydar. Rundt Tall Baydar er det ganske tett befolket, med 179 innbyggere per kvadrat. kilometer.

## Referanser


## Eksterne lenker
* «Syria; Tall Baydar, Al Hasakah», *Traveljournals*
Felicitas Woll

**Felicitas Woll** (født 20. januar 1980 i Homberg (Efze)) er en tysk skuespillerinne. Hun er blant annet kjent for hovedrollen i fjernsynsserien *[[Berlin, Berlin]]*.

Woll er oppvokst i Harbshausen i Hessen og begynte opprinnelig på en utdannelse til sykepleier. Gjennom et tilfelle kom hun i tale med agenten Frank Oliver Schulz, og etter en casting ble hun engasjert til fjernsynsserien *Die Camper*. Fra 1998 tok hun skuespillerundervisning i Düsseldorfer Tanzhaus hos Wladimir Matuchin. Hun har også erfaring som sangerinne. Woll har siden spilt i fjersynsserier som *[[Für alle Fälle Stefanie]]*, *Hamann-Spezial* og *Die Nesthocker*. I 2001 fikk hun sitt gjennombrudd med *[[Mädchen, Mädchen]]* av Dennis Gansel.

For hovedrollen i *Berlin, Berlin* mottok hun i 2002 den tyske fjernsynsprisen, i 2003 Adolf Grimme-prisen og i 2004 Luzerns gyldne rose. *Berlin, Berlin* fikk bl.a. en Emmy i 2004.

I 2004 spilte hun «Mia» i kinofilmen *Abgefahren*, og i 2005 spilte hun i fjernsynsfilmen *[[Dresden (film)|Dresden]]*.

Hun fødte en datter i 2006.

## Filmografi
* 1998–2000: *[[Die Camper]]*
* 1999: *[[Hamann]]*
* 1999–2000: *[[Die Nesthocker – Familie zu verschenken]]*
* 1999–2000: *[[True love is invisible]]*
* 2000: *[[Für alle Fälle Stefanie]]*
* 2001: *[[Mädchen, Mädchen]]*
* 2001–2005: *[[Berlin, Berlin]]*
* 2002: *[[Dr. Sommerfeld]]* (Gjesteopptreden)
* 2002: *Inshallah – Club der Träume*
* 2002: *[[Tatort (Fernsehreihe)|Tatort]]* (gjesteopptreden)
* 2004: *[[Abgefahren – Mit Vollgas in die Liebe]]*
* 2004: *[[Eine Krone für Isabell]]*
* 2005: *[[Dresden (film)|Dresden]]*
* 2006: *[[Zwei Engel für Amor]]* (gjesteopptreden)
* Fra februar 2007: *[[Schillerstraße]]*
* 2007: *[[Sesamstraße]]*
* 2007: *Märchenstunde *
* 2007: *Zwei Wochen Chef*

## Referanser


## Eksterne lenker
*
Apophis

**Apophis** kan referere til:
* Apep, slangegud i egyptisk mytologi 
* Apepi I, egyptisk farao
* 99942 Apophis, asteroide
We Are the World

**«We Are the World»** er en amerikansk popsang av Michael Jackson og Lionel Richie, som ble spilt inn og gitt ut på singel med USA for Africa i 1985. Singelen nådde førsteplass i Australia, Belgia, på Black Singles Chart i USA, Canada, Finland, Frankrike, på Billboard Hot 100 i USA, på Hot Adult Contemporary Tracks i USA, på Hot Dance Music/Maxi-Singles i USA, Irland, Italia, Nederland, New Zealand, Norge, Spania, Storbritannia, Sveits, Sverige, Sør-Afrika. Den nådde også andreplass i Tyskland og Østerrike, nummer 27 plass på Hot Mainstream Rock Tracks i USA og nummer 76 på Country Singles Chart i USA. Musikkvideoen ble regissert av Howard G. Malley og Craig B. Golin.

Inspirert av Bob Geldofs Band Aid bestemte Belafonte seg for å vise at artister fra USA kunne hjelpe den tredje verden som det Storbritannia kunne.

Senere i 1985 ble det gitt ut en video med USA for Africa. Videoen inneholder musikkvideoen og historien til sangen.

## Komplett artistliste (Originalversjon)

* Dan Aykroyd
* Harry Belafonte
* Lindsey Buckingham
* Kim Carnes
* Ray Charles
* Bob Dylan
* Sheila E.
* Bob Geldof
* Hall & Oates
* James Ingram
* Jackie Jackson
* LaToya Jackson
* Marlon Jackson
* Michael Jackson
* Randy Jackson
* Tito Jackson
* Al Jarreau
* Waylon Jennings
* Billy Joel
* Cyndi Lauper
* Huey Lewis
* Kenny Loggins
* Bette Midler
* Willie Nelson
* Jeffrey Osborne
* Steve Perry
* The Pointer Sisters
* Lionel Richie
* Smokey Robinson
* Kenny Rogers
* Diana Ross
* Paul Simon
* Bruce Springsteen
* Tina Turner
* Dionne Warwick
* Stevie Wonder

## Haiti 2010

I 2010 ble det laget en ny versjon av «We are the World» som ble kalt «We Are the World 25 for Haiti». Sangen ble laget for å støtte og samle inn penger til folk som ble rammet av jordskjelvet i Haiti.

## Se også
* Sammen for livet
* Do They Know It's Christmas?

## Referanser


## Eksterne lenker
*
RTL

**RTL** er en tyskspråklig, privat fjernsynskanal med sete i Köln, som kringkaster gjennom bakkeantenner, kabel, satellitt og internett i Tyskland, Østerrike, Sveits og Luxembourg. RTL er en forkortelse for Radio Télévision Luxembourg og kanalen ble opprinnelig kalt *RTL plus*. Den ble opprettet i 1984 og sprang ut fra Radio Luxembourgs radioprogram og fjernsynsstasjonen RTL Télévision. RTL Television har 1&nbsp;135 fast ansatte medarbeidere (2003) og en omsetning på 1,88 milliarder euro (2003). RTLs markedsandel nådde en topp i 1993 med 18,9&nbsp;% og lå i 2006 på 12,8&nbsp;%.

## Referanser


## Eksterne lenker
*
Sat.1

**Sat.1** er en tyskspråklig privat fjernsynskanal med sete i Berlin, som kringkaster i Tyskland, Østerrike og Sveits. Kanalen ble etablert i 1984 og eies av ProSiebenSat.1 Media, som ble grunnlagt av Leo Kirch. Kanalens markedsandel nådde en topp i 1994 med 14,9 %, og lå i 2006 på 9,8 %. Fra 2007 har Matthias Alberti vært kanalens direktør.

## Eksterne lenker
*
Tall Baydar (dialekt)

**Tall Baydar** var en dialekt av akkadisk, som ble snakka i områdene rundt fjellet Tall Baydar i dagens Syria.

## Litteratur
* Khan, Geoffrey; Watson,  Janet C.E. (201): ''The Semitic Languages, An International Handbook'', De Gruyter, ISBN 9783110251586; s. 341
* Streck, Michael P. (2022): ''Old Babylonian Grammar'', bind 1, Brill, ISBN 9789004498990; kapitel 1, s. 2
Rhea Harder

**Rhea Harder** (født 27. februar 1976 i Berlin) er en tysk skuespillerinne. Hun har bl.a. spilt «Florentine 'Flo' Spirandelli di Montalban» i såpeserien *[[Gute Zeiten – Schlechte Zeiten]]* og «Sarah» i storbyserien *[[Berlin, Berlin]]*.

## Referanser


## Eksterne lenker
* Rhea Harder
*
Arzu Bazman

**Arzu Bazman** (født 12. desember 1977 i Berlin) er en tysk skuespillerinne av tyrkisk opprinnelse.

Hun er utdannet radiologiassistent, og begynte karrièren som modell. Bazman er særlig kjent for rollen som sykesøster i fjernsynsserien *In aller Freundschaft*. Hun har spilt i kinofilmer som *[[Mädchen, Mädchen]]* og *Der Tod kommt krass*.

Hun ble i 2004 nominert til den tyske komedieprisen som beste skuespillerinne for sin rolle i fjernsynsserien *Schulmädchen*.

## Referanser


## Eksterne lenker
*
Beretningen om de tre kongedømmer

***Beretningen om de tre kongedømmer*** (tradisjonell kinesisk: 三國演義, forenklet kinesisk: 三国演义, pinyin: *Sānguó yǎnyì*) er en kinesisk historisk roman skrevet av Luó Guànzhōng på 1300-tallet. 

Historien er basert på hendelser i de turbulente årene i slutten av Han-dynastiet, og de tre rikers tid (220-280). 

Den regnes som en av de fire klassiske romaner i kinesisk litteratur. 

Beretningen om de tre kongedømmer støtter seg til historiske kilder som Chen Shous *[[Sanguo Zhi]]*, Liu Yiqings *[[Shishuo xinyu]]* (fra 430), og til *[[Sanguozhi Pinghua]]*, en kronologisk samling av åtti oppdiktede historier fra og med ''Eden i ferskenlunden'' til ''Zhuge Liangs død''.

Det fantes mellom femti og seksti skuespill om de tre kongedømmer i Yuandynastiet og tidlig i Ming-dynastiet, og de var for det meste fiksjon, med bare et tynt fundament i virkeligheten. Således kan man si at *Beretningen om de tre kongedømmer* innebar en sterkere konsentrasjon om sanne historiske kilder enn disse skuespillene. Beretningen gir også en historisk sett riktig oppvurdering av det sørlige Kinas betydning. 

De elementene som er fiksjon – noen har anslått dem til 30 prosent av materialet – er tatt fra uoffisiell historieskrivning, *Sanguozhi Pinghua*, og fra forfatterens egen fantasi. Ikke desto mindre bevarer de en beskrivelse av de sosiale forhold og har en indre logikk som stemmer godt overens med hva man ellers vet om de tre kongedømmers tid. Slik har også disse elementene en historisk «troverdighet», selv om de ikke er historisk korrekte. 

*Beretningen om de tre kongedømmer* har Liu Bei og hans kongedømme i helterollene; dette var typisk for Ming-tiden og gjenspeilte oppfatningen av at Shu Han var det legitime etterfølgerrike til Handynastiet. Dermed blir også rikets motstandere, altså Cao Cao, Sun Quan og deres riker, ofte omtalt nedsettende. 

Noen ikke-historiske elementer fra romanen er blitt velkjente og viktige byggesteiner for  tradisjonelle kinesiske kulturelle forestillinger. 

## Oversettelser
* C. H. Brewitt-Taylor: *Romance of the Three Kingdoms.* – Eldre og forkortet oversettelse (1920-tallet).
* Moss Roberts: *Three kingdoms. A historical novel.* University of California Press, Berkeley etc. 1991  
* Franz Kuhn: *Die drei Reiche. Roman aus dem alten China.* Insel-Verlag, Frankfurt am Main 1981 – Eldre og svært forkortet tysk oversettelse.
* *A Manchu Edition of Ilan-gurun-i bithe.* Chinese Materials Center, San Francisco 1979 – Mandsjuisk utgave.

## Annet
Videospillene i  Dynasty Warriors-seriene produsert av Koei er basert på hendelser fra *Beretningen om de tre kongedømmer*.
Trudi Jaeger

**Trudi Jaeger** (født 30. januar 1951 i London) er en britisk billedkunstner som har vært bosatt i Bergen siden 1976. 

Jaeger er kjent for sine minimalistiske  strektegninger på japanpapir som hun ofte presenterer i serier. Østens filosofi og vestnorske vanntopografier er inspirasjonskilder for mange av hennes arbeider. Hun har stått for en rekke utsmykninger og er innkjøpt av flere offentlige institusjoner og kontorer. Trudi Jaeger har vært tilknyttet Bergen Arkitekt Skole (BAS) som førsteamanuensis i en årrekke.

## Eksterne lenker
* Presentasjon med CV og bildeeksempler fra Kunstnernes informasjonskontor
* Flere bildeeksempler fra utstilling i Bergen
Rachel Grepp Heimen Familiesenter

**Rachel Grepp Heimen Familiesenter** var en institusjon i Oslo fra 1967 til 2012 med tilbud til gravide, enslige forsørgere (både kvinner og menn) med barn og par med ett eller flere barn. Familiesenteret tok imot familier fra hele landet og samarbeidet med barnevernet, sosialkontorer, asylmottak og Kriminalomsorg i frihet.

Tilbudene som ble gitt, varierte fra omsorgsveiledning, terapi, sosial trening, norskopplæring med mer. marte meo-veiledning ble brukt for å forsterke samspillet mellom foreldre og barn. Målet med behandlingsopplegget var at familiene skulle oppleve mestring og ta tilbake kontrollen over eget liv.

Familiesenteret ble åpnet 22. november 1967 og hadde 21 leiligheter i et eget bygg i Maridalsveien 292 på Tåsen. Rachel Grepp Heimen Familiesenter var en stiftelse som ble eid og drevet av Det norske Arbeiderparti. Senteret var oppkalt etter helse- og kulturpolitikeren Rachel Grepp (1879–1961).

Senteret ble lagt ned 1. mai 2012 og bygget har blitt gjort om til kommunale leiligheter.

## Referanser
Lot (båt)

**Lot**, flertall *lotter*, er overgangen mellom kjøl og stevn i mange robåter.

De fleste robåter har en buet planke, et *lot*, mellom kjølen og stevnen foran og bak. Andre navn på lot, er *lås*, *løt* og  *løte*.  Det sies at ordet lot henger sammen med det gammelnorske *(undir-)hlutr*, som også betegner et buet trestykke.

Skjøtene mellom kjøl og lot og lot og stevn er gjerne såkalte skråskar, og er ofte så nøyaktig utført at de er vanskelige å se.  Derfor blir lotet gjerne oversett når man betrakter buen på en båtstevn.

Et lot kan stikke mer eller mindre ut fra båtbordene, og ha ulik bue, også på båter av samme type, ja, til og med båter fra samme båtbygger.  Både tilfeldigheter (for eksempel buen i lot-emnene) hos den enkelte båtbygger, og krav fra båtkjøperen, kan påvirke dette.  En båt med den sterkeste buen nederst på lotet og/eller ekstra bredt lot, sies gjerne å være «sid i lotet», ha «sidt lot».  Et annet uttrykk som brukes, er at båten er «lobeit» eller «luvbeit», i betydningen av at forskipet tar godt tak i sjøen, og at båten derfor både er logjerrig, og seiler godt på bidevind.  At en båt er lobeit, kommer ofte av at den nettopp er «sid i lotet».

## Litteratur
* Arne Emil Christensen: *Gamle norske trebåter. Bind VI.* 1992.
* Bernhard Færøyvik: *Vestlandsbåtar*. 1987.
Herman Krag

**Herman Anton Jon Kaare Krag** (født 30. oktober 1920 i Christiania, død 21. april 1982 i Trondheim) var en norsk arkitekt. Han var barnebarn av våpenindustrimannen Ole Herman Krag og far til bildekunstneren Anne-Brit Krag.

Herman Krag begynte sin utdanning i Stuttgart, og avsluttet ved NTH i 1944. Han bosatte seg i Trondheim i 1947, ble ansatt ved NTH i 1948 og var fra 1958 professor i boligbygging. Fra 1952 drev han parallelt eget arkitektfirma. 

Krag står bak en rekke karakterbygg i Trondheim: Nordenfjeldske Kunstindustrimuseum i Munkegata 5 (ferdigstilt i 1968), Skatteetatens hus (tidligere Politihuset) i Kongens gate 87 (oppført 1974), Bunnprisbygget/Lykkegården i Munkegata 48, kontorbygget til firmaet Bachke & Co./Trøndelag senter for samtidskunsts galleri i Fjordgata 11 (oppført 1972/1973), Berg studentby (oppført 1956-1963, revet 2008/2009) og Moholt studentby (innflytningsklar i 1964). 

Krag var formann i Trondhjems arkitektforening og fylkesavdelingen av Fortidsminneforeningen.

Trondheim kommune har oppkalt en vei etter arkitekt Krag. *Herman Krags veg* i Trondheim går rundt Moholt studentby.

## Referanser


## Eksterne lenker
* Nina Berre. 
* Foreningen Nordenfjeldske Kunstindustrimuseums Venner  Om museets historie, blant annet om museumsbygget tegnet av Herman Krag
* ntnu.no «1956 – Berg studentby åpner» av Magne Brekke Rabben
* adressa.no «Da arkitektene tok bølgen»  – om buede takkonstruksjoner i Trondheim, deriblant den tidligere *Bilskolen på Lade*, tegnet av Herman Krag
Asylmottak

**Statlig mottak for asylsøkere**, oftest bare kalt **asylmottak**,  er et frivillig botilbud til asylsøkere som kommer til Norge, det vil si til utenlandske personer som selv ber om beskyttelse som flyktning. For de som har fått oppholdstillatelse og skal bosette seg i en kommune, begynner integreringen til det norske samfunnet mens de oppholder seg i asylmottaket. Ellers er det aktivitetstilbud til alle beboere. Noen asylsøkere finner seg andre bosteder på egen hånd, etter å ha sagt ifra til politiet, men majoriteten bor i mottak. Noen av beboerne i mottakene har fått endelig avslag og skal returnere.

*Transittmottak* (transitt betyr gjennomreise) er mottak hvor nyankomne som ønsker asyl, bor mens de venter på å bli intervjuet av UDI. Derfra går veien videre til det ordinære mottakssystemet. Både transitt- og det ordinære mottakssystemet har separate mottak for mindreårige og voksne.

Staten har ansvaret for å opprette og betale for asylmottakene. Organisering og drift av disse og resten av mottaksapparatet er lagt til Utlendingsdirektoratet (UDI). Det er i for tiden totalt 113 asylmottak i Norge, derav de aller fleste ordinære mottak og resten er akuttinnkvarteringer, mottak for enslige mindreårige og transittmottak samt et nasjonalt ankomstsenter som er lokalisert på Råde i Østfold. Antall mottak varierer som regel i takt med antall ankomster.

## Se også
*Asylsøker
*Flyktning
*Utlendingsdirektoratet
*Transittmottak
*Trandum utlendingsinternat

## Referanser


## Eksterne lenker
* Utlendingsdirektoratets presentasjon av asylmottak i Norge
* Hero Norge AS
* Norsk Mottaksdrift AS
HKB 27./975 Melland-Ost

**Hær Kystbatteri 27./975 Melland øst (HKB 27./975)** (tysk: **Heeres Küsten Batterie 27./975 Melland-Ost**) var et tysk kystfort, også kalt Støttepunkt Melland (Stützpunkt Melland), eller *Melland fort*, som ligger ut mot Trondheimsleia ved Melland på Skardsøya i Aure kommune. Fortet ble oppført i 1944 av rundt 1000 mann, stort sett russiske krigsfanger. Anlegget bestod opprinnelig av en jernbane (fra Drageidet til festningsanleggene), åtte kanonstillinger fordelt på to batterier, flere luftvernstillinger og en del bygninger, deriblant et lasarett og et soldathjem. Tyskerne kalte fortet *Stützpunkt Melland*.

Kystfortet ble bygd over et stort område, og er i dag et godt besøkt friluftsområde.

## Litteratur

* 

## Eksterne lenker

* Melland Forts Venner
Lesund gård

**Lesund gård** på Lesundet i Aure kommune var en av de eldste gårdsbosettingene i Aure (eldre jernalder), og strakte seg sannsynligvis over hele Lesundøya og Gridsvågøya. Lesund gård var modergård (opprinnelsesgård) både for Åkvik, Melland og Kalland.
Melland

**Melland** er et sted som ligger på Skardsøya i Aure kommune. 

Melland gård er nevnt fra før 1500-tallet, og var delvis krongods i eie av proster og kjøpmenn frem til 1700-tallet. I 1855 bodde det 33 mennesker på Melland.

På *Vetta-heia* mellom Melland og Skipnes har en av vardene som Håkon den gode lot bygge stått.

Ikke langt unna Melland så finner man kystfortet Støttepunkt Melland som tyskerne oppførte i 1944 og som vurderes til regionalt verneverdig.    

På Melland finner du også Melland naturreservat og Mellandsvågen naturreservat som begge er vernet etter naturvernloven.

## Referanser
Idrettslag

**Idrettslag** er en organisasjon som tilrettelegger for idrettsaktivitet. **Idrettsklubb**, **idrettsforening** og **sportsklubb** er andre begrep som nyttes for denne typen idrettsorganisasjoner. Et idrettslag er oftest knyttet til et mindre geografisk område, gjerne sentrert rundt en skole med idrettshall eller et idrettsanlegg.

Idrettslag kan spesialisere seg på en idrett, gjerne kalt **særidrettslag**. Denne typen idrettslag vil ofte ha navn etter idretten den organiserer. Eksempler er Trondheim ishockeyklubb og Drammens Skøiteklub. De fleste idrettslag administrerer flere idretter og kalles gjerne **fleridrettslag**, som for eksempel Fossum Idrettsforening 

Til ulike tider har krav om effektivisering i mange idrettskommuner medført sammenslåinger av, eller samarbeid mellom flere klubber i såkalte **overbygningsklubber**, *allianseklubber* eller *paraplyklubber*. Klubbene bak en slik sammenslåing blir gjerne kalt **moderklubb**. Et eksempel er friidrettsklubben Gloppen Friidrettslag.

## Vanlige forkortelser
Vanlige forkortelser for ulike idrettslag:
*BBK = Basketballklubb
*BK = Ballklubb, basketballklubb
*CK = Cykleklubb
*FIK = Friidrettsklubb
*FIL = Friidrettslag
*FK = Fotballklubb
*HK = Håndballklubb
*HSK = Hestesportsklubb
*IBK = Innebandyklubb
*IF = Idrettsforening
*IHK = Ishockeyklubb
*IK = Idrettsklubb
*IL = Idrettslag
*KK = Kunstløpklubb
*OK = Orienteringsklubb
*OL = Orienteringslag
*RK = Rugby Klubb
*RLK = Rugby League Klubb
*SF = Sportsforening, ski- og fotballklubb
*SBK = Ski- og ballklubb
*SFK = Ski- og fotballklubb
*SK = Sportsklubb, skiklubb, skøyteklubb, sykkelklubb eller svømmeklubb
*TF = Turnforening
*TIF = Turn- og idrettsforening
*TIL = Turn- og idrettslag
*UIL = Ungdoms- og idrettslag
*VBK = Volleyballklubb

## Eksterne lenker
*